open-index/open-wikipedia-markdown huggingface dataset:
Patriarhaat (jurisdiktsioon)

**Patriarhaat** on õigeusu kiriku jurisdiktsioon, iseseisev õigeusu kirik, mille siseasjadesse ja juhtimisse ei ole teistel kirikutel õigust sekkuda ning mida juhib patriarh.

## Näited
Gruusia Õigeusu Kiriku eestseisja Ilia II tiitel on Mitshetise ja Tbilisi metropoliit, kogu Iveeria katolikos-patriarh. Teised patriarhaadid kasutavad patriarhi tiitlit. 

## Vaata ka
*Moskva patriarhaat

## Viited

## Välislingid
* Alar Laats. "Vanad patriarhaadid: Aleksandria ja Antiookia patriarhaatide lugu" Kirik & Teoloogia, 6. mai 2016
VI

**VI** võib tähendada järgmist:
*Rooma number, mis viitab järgarvule kuues (6.)

**vi** võib tähendada järgmist:
*vi (tekstiredaktor)
*...
NIO

**NIO** on Hiina elektriautode tootja.

2018. aastal tegi NIO IPO New Yorgi börsil.

## Seeriatootmisautod

Nio EP9.jpg|NIO EP9
Nio ES6 001.jpg|NIO ES6
Nio ES8 front.jpg|NIO ES8


## Autosport

NIO osaleb alates 2014. aastast tehasetiimiga FIA elektrivormelite meistrivõistlustel Vormel E.

## Välislingid

* NIO koduleht
BN

**BN** võib tähendada järgmist:
*BN (ansambel), Valgevene ansambel
*...

**Bn** võib tähendada järgmist:
*bensüülrühm
BT

**BT** võib tähendada järgmist:
*BT (ettevõte) (ka BT Group), Suurbritannia ettevõte, nimi pärineb ettevõttelt British Telecom 
*.bt, Bhutani Interneti tippdomeen
BS

**BS** võib tähendada järgmist:
*biotsiidiseaduse lühend
*Bahama ISO-kood
*.bs, Bahama Interneti tippdomeen
Vechta

**Vechta** on suurim linn Saksamaal Alam-Saksi liidumaal, Vechta kreisis keskus. Linna pindala on 87,8&nbsp;km². 31. detsembril 2017 elas seal 32 201 inimest. Linnas asub Vechta ülikool.

Vechta on tuntud 'Stoppelmarkti' laada poolest, mis toimub igal suvel ja mille ajalugu läheb tagasi aastasse 1298. 800 000 külastajaga on see üks suuremaid iga-aastaseid laatu Loode-Saksamaal.

Linn oli lähiminevikus tuntud kui Põhja-Saksa katoliikluse keskus.

## Linnaosad

Vechta koosneb 25 linnajaost, kuid põline linn koosnes 16 linnajaost, kuni 1933. aastal liideti linnaga kolm jaotust vanast "Oythe kogukonnast". 1974. aastal liideti linnaga kuus jaotust "Langfördeni kogukonnast".

## Transport ja taristu

Kiirtee A1, tuntud ka kui *Hansalinie*, läbib Vechtat. Sellelt on kolm mahasõitu: Vechta-West/Bakum, Vechta-Langförden/Emstek, Vechta-Nord/Ahlhorn. Ka maantee B69 läbib Vechtat.

Vechta asub Delmenhorst-Hesepe raudteel, mis ühendab Osnabrücki ja Bremenit.

## Teater

Vechtal on kindel koht 1952. aastal asutatud *Landesbühne Niedersachsen Nordil*. Peakorter paikneb Wilhelmshavenis, kus lavastatakse igal aastal kuni 10 lavastust Metropoltheateris. Teatris on 272 istekohta.

## Kliima

Vechta kliima on mõõdukas mereline kliima, mida mõjutavad niisked loodetuuled Põhjamerelt. Pikaajaline keskmine õhutemperatuur on 8,5–9,0&nbsp;°C ja umbes 700&nbsp;mm sademeid aastas. Maist kuni augustini arvutatakse keskmiselt 20-25 suvepäeva (klimatoloogiline mõiste päevadele maksimaalse temperatuuriga üle 25&nbsp;°C).

## Sõpruslinnad

* Pays Léonard, Prantsusmaa
* Saint-Pol-de-Léon, Prantsusmaa
* Jászberény, Ungari
* Seguin, Texas
* Starachowice, Poola

## Tuntud inimesi

* Frederick Von Fricken Gut Bomhofi omanik
* Andreas Romberg (1767–1821), helilooja ja viiulimängija
* Rolf Dieter Brinkmann (1940–1975), lüürik
* Ansgar Brinkmann (1969–), jalgpallur
* Katja Suding (1975–), poliitik
* Alparslan Erdem (1988–), jalgpallur

## Vaata ka
* Vechta ülikool

## Viited

## Välislingid
* www.vechta.de
Bakum

**Bakum** on vald Saksamaal Alam-Saksi liidumaal Vechta kreisis. Valla pindala on 79&nbsp;km². 31. detsembril 2017 elas seal 6319 inimest.

## Viited

## Välislingid

* www.bakum.de
Eesti keele akadeemiline välisõpe

Eesti keele akadeemilise õpetamise traditsioon on kõige pikem Soomes ja Rootsis. 1833.–1834. õppeaastal andis Helsingi ülikooli soome keele lektor Karl Niclas Keckman sugulaskeelte võrdleva grammatika kursuse raames üliõpilastele teadmisi ka eesti keelest. Uppsala ülikoolis toimus esimene eesti keele kursus Karl Bernhard Wiklundi juhatusel 1901.–1902. õppeaastal. Esimene eesti keele lektoraat avati 1923. aastal Helsingi ülikoolis, õppejõuna töötas seal keeleteadlane ja folklorist Villem Grünthal-Ridala. 1935. aastal alustati eesti keele õpetamisega Pariisis Ida keelte ja kultuuride instituudis, kus aastatel 1938-1946 tegutses õppejõuna kirjandusteadlane Aleksander Aspel. 1938. aastal algas folkloristi ja keeleteadlase Felix Oinase eestvedamisel järjepidev eesti keele õpetus Budapesti ülikoolis.

Eesti keele süstemaatilist õpetust pakkuvate välisülikoolide arv suurenes 20. sajandi teisel poolel. Külma sõja ajal oli Eestist lähetatud õppejõududel võimalik töötada Soomes vastavalt riikidevahelistele lepingutele, mujal olid lektoriteks Välis-Eesti teadlased või akadeemiliste huvidega estofiilid. Pärast Eesti iseseisvuse taastamist hakati lektoreid valima ja lähetama ülikoolidevaheliste lepingute alusel. Erinevalt partnerite enamikust puudus Eestil riiklik toetus oma keele ja kultuuri õpetamiseks teises riigis. 1990-ndate aastate lõpul ilmnesid esimesed märgid, et riikliku tugitegevuseta pole võimalik eesti keele ja kultuuri välisõppe taset ega geograafilist haaret säilitada.

Augustis 2001 alustas haridusministri käskkirja alusel tööd eesti keele ja kultuuri akadeemilise välisõppe nõukogu peamise ülesandega välja töötada välisõppe riiklik programm. Valitsuse otsusega rakendati see aastateks 2005–2010. Juba 2002. aasta sügissemestril alustas Eesti riigi toel lähetatud õppejõud tööd Vilniuse Ülikoolis ja Peterburi Riiklikus Ülikoolis ning 2003. aastal Pariisis Ida Keelte ja Kultuuride Instituudis (INALCO). Õppejõu tööleasumisega kaasnes eesti keele õppekava areng nii Peterburi ülikoolis kui ka INALCOs, Vilniuse ülikoolis avati sügissemestril 2004 uue erialana leedu filoloogia ja võõrkeel (eesti keel).
Klaus Kinkel

**Klaus Kinkel** (17. detsember 1936 Metzingen – 4. märts 2019 Sankt Augustin) oli Saksamaa poliitik ja jurist.

Klaus Kinkel lõpetas 1956. aastal Hechingenis gümnaasiumi ja 1964. aastal Kölni Ülikooli õigusteaduse erialal.

1. jaanuarist 1979 kuni 26. detsembrini 1982 oli ta Bundesnachrichtendiensti (Föderaalse Teabeteenistuse) president.

Klaus Kinkel oli 18. jaanuarist 1991 kuni 18. maini 1992 Saksamaa justiitsminister ja 18. maist 1992 kuni 27. oktoobrini 1998 Saksamaa välisminister. Lisaks oli ta 21. jaanuarist 1993 kuni 27. oktoobrini 1998 Saksamaa asekantsler ja 11. juunist 1993 kuni 10. juunini 1995 Vaba Demokraatliku Partei esimees.

## Viited
SN

**SN** võib tähendada järgmist:
*Senegali ISO-kood
**.sn on Senegali tippdomeen
*Shaanxi provints
*Saksimaa
*Standard Norge, Norra standardiorganisatsioon

**Sn** võib tähendada järgmist:
*tina keemiline sümbol

**sn** 
*šona keel, keelekood standardi ISO 639-1 järgi
SC

**Sc** võib tähendada järgmist:
*skandiumi tähis
*...

Nimede lühendid:
* SimCity, linnaehituse videomäng
* Snapchat, sõnumiedastusrakendus
* SoundCloud, muusika voogedastusplatvorm
* SportsCenter, ESPN-i spordiuudiste telesaade
TC

**TC** võib tähendada järgmist:
*lennuettevõte Air Tanzania IATA-kood
*...

**Tc** võib tähendada järgmist:
*tehneetsiumi tähis
*...
Visbeki vald

**Visbek** (vanasaksi: *Fiscbechi* või *Fiskbeki*) on vald Saksamaal Alam-Saksi liidumaal Vechta kreisis. Valla pindala on 84,08 km². 31. detsembril 2017 elas seal 9747 inimest. Vald jääb Oldenburger Münsterlandi piirkonda.

## Paiknemine ja alljaotused

Visbek asub Põhja-Saksa madalikul umbes 12 km Vechtast põhjas. Valda kuulub Visbeki küla koos 13 ümberkaudse asundusega (*Bauerschaften*), nimeliselt Astrup, Bonrechtern, Endel, Erlte, Hagstedt, Halter/ Meyerhöfen, Hogenbögen, Norddöllen, Rechterfeld, Varnhorn/ Siedenbögen ja Wöstendöllen.

## Keskaeg

Ajalooline traditsioon pärineb 8. sajandi lõpust, mil Frangi kuninga Karl Suure (hilisema keisri) käsul mängis äsjavallutatud ümberkaudsete saksi territooriumite Lerigau, Hasegau ja Venkigau ristimises olulist rolli Visbeki klooster – siis "cellula fiscbechi" abti Gerbert Castus juhtimisel.

855. aastal andis kuningas Ludwig Sakslane Visbeki benediktlaste kloostri Lerigaus, koos territooriumite ja valdustega, Corvey kloostrile.

## Megaliitilised hauad

Kuid Visbeki piirkond oli asustatud juba enne keskaega, tegelikult juba neoliitikumis, nagu tõendavad arvukad megaliitilised hauad Lehterpeekrite kultuurist (3500–2800 eKr), mida võib tänapäevalgi näha. Lisaks allpool illustreeritud Heidenopfertischile võib näitena tuua suured kivihauad *Mühlensteine, Schmeersteine, Visbeker Braut* ja *Visbeker Bräutigam*.

## Meedia

Visbekis pakutakse järgmisi piirkondlikke ajalehti:

* Oldenburgische Volkszeitung, Vechta
* Nordwest-Zeitung, Oldenburg

## Regulaarsed pidustused

* Igal aastal nelipühade ajal korraldab Visbeki laskeklubi St. Hubertus oma Schützenfesti lustilaata ja rahvarongkäiku.
* Iga-aastane vabaõhumuusikafestival "Visbek Rockt" toimub augusti lõpus, kohalike ja piirkondlike rokkansamblitega.

## Sõpruslinn

* Pontvallain, Sarthe'i departemang, Prantsusmaa, aastast 1988


Visbek Ortseingang.JPG|Peatänav (*Hauptstraße*) Visbekis
Gerbertschule.jpg|*Gerberti* põhikool, Visbek
St. vitus.jpg|Katoliiklik St. Vituse kihelkonnakirik, Visbek, vaade läänest
Visbek Gerbert-Castus-Denkmal 2.JPG|Abt Gerbert Castuse monument St. Vituse kirikus, Visbek
Großsteingrab Heidenopfertisch 02.JPG|Heidenopfertisch, megaliitiline haud Visbeki lähedal Engelmannsbäkes
Visbek Twillbäke.JPG|Twillbäke oja, Bullmühle
Visbek - Twillbäke.jpg|Veskitiik Twillbäke ojal, Bullmühle
Endel Kokenmühle 2.jpg|Kokenmühle vesiveski, Endel (Visbek)
Endel Neumühle.jpg|Neumühle vesiveski, Endel (Visbek)


## Viited

## Välislingid

* Visbeki valla koduleht
* Katoliikliku kihelkonnakiriku St. Vitus Visbek veebileht
* "Visbek Rockti" veebileht
Robert Rool

**Robert Rool** (sündinud 24. märtsil 1991 Tartus) on eesti ajakirjanik.

## Haridus
Robert Rool alustas kooliteed Lehtse Põhikoolis. Teise klassi poole pealt suundus Rool õppima Paide Ühisgümnaasiumi, kus ta omandas keskhariduse. 2009. aastal astus Tallinna Ülikooli reklaami- ja imagoloogia erialale.

## Töö
### Tele ja raadio

## Isiklikku

Robert Roolil on kaks õde ja ta on pere keskmine laps. Ta on aastaid mänginud korvpalli, tegelenud tantsuga, läbinud Tartu suusamaratoni ja Tartu rattaralli.

## Allikad
* Ajakirjanik Heelia Sillamaa intervjuu Robert Rooliga.
*Be 1st! podcast Robert Rooliga https://podcast.ee/otsi/robert-rool/
*http://www.kuulutaja.ee/robert-rool-saatejuht-kes-hoiab-lihtsat-joont/
BI

**BI** võib tähendada järgmist:
*...

**Bi** võib tähendada järgmist
*Biseksuaal ehk bi on inimene, kes tunneb seksuaalset ja/või romantilist külgetõmmet nii meeste kui naiste suhtes.
*Bi on keemilise elemendi vismuti tähis
**[[Bi (ketas)|Bi]]*, rituaalne ketas Vana-Hiinas
*Bi-keel on laste salakeel
FF

**MachFF** võib tähendada järgmist:
*...

**ff** võib tähendada järgmist:
**[[fortissimo]]*, muusika mõiste, itaalia keeles 'väga valjusti'
GS

**GS** võib tähendada järgmist:
*GS (organisatsioon) (ka Gold Standard), Šveitsi organisatsioon
*...
Verdeni kreis

**Verden** on kreis Saksamaal Alam-Saksi liidumaal. Kreisi pindala on 787,70&nbsp;km². 31. detsembril 2017 elas seal 136 590 inimest. Sellega külgnevad (loodest ja päripäeva) Osterholzi, Rotenburgi, Heidekreisi, Nienburgi ja Diepholzi kreis, samuti Bremeni linn.

## Geograafia

Alleri jõgi siseneb kreisi idast ja suubub Weserisse kreisi keskel. Põhjas läbib Wümme jõgi kreisi territooriumi läänest itta. Kreisi lääneosa hõlmavad Bremeni metropolipiirkonna eeslinnad, näiteks Achimi linn.

## Ajalugu

Kreis pärineb kahest *[[Amt]]*'ist, Verdenist ja Achimist, mis loodi 1852. ja 1859. aastal. Pärast seda, kui Hannoveri kuningriigist sai Preisi kuningriigi osa, loodi neist kreisid, mis ühendati 1932. aastal. 1939. aastal anti kaks kreisi valda Bremenile, 1972. aastal liideti Thedinghausen (endine Braunschweigi kreisi eksklaav).

## Linnad ja vallad

Samtgemeinde Thedinghausen:
# Blender
# Emtinghausen
# Riede
# Thedinghausen (*Samtgemeinde* keskus)

## Viited

## Välislingid
* Kreisi koduleht
Kreeka Õigeusu Kirik

**Kreeka Õigeusu Kirik** on autokefaalne õigeusu kirik, mille tegevuspiirkonnaks on Kreeka, välja arvatud Kreeta.

## Ajalugu
Õigeusu kiriku Bulgaaria patriarh resideeris 990–1018 Ohridi linnas. 1018. aastal vallutas selle piirkonna Bütsants ja Bulgaaria patriarhaat taandati peapiiskopkonnaks Konstantinoopoli Õigeusu Kiriku Konstantinoopoli patriarhi alluvuses. Aastal 1054 eraldas Suur kirikulõhe idakiriku läänekirikust. 

Neljanda ristisõjaga, mil  ristisõdijad vallutasid Konstantinoopoli ja Konstantinoopoli patriarh oli sunnitud oma residentsiks tegema Nikaia, mis jäi kiriku keskuseks aastani 1261. Pärast seda, kui türklased aastal 1453 Konstantinoopoli vallutanud olid, määrasid nad patriarhi kõigi nende valdustes elavate õigeusklike juhiks.

Ohridi peapiiskopkond jõudis 16. sajandi alguses oma võimsuse tipuni: sellele allusid Sofia, Vidini, Vlachi ja Moldova eparhiad, Serbias asuv Peć ning isegi Itaalias Apuulias, Kalaabrias, Veneetsias, Dalmaatsias ja Sitsiilias olevad õigeusklike kogukonnad. Osmanite riik likvideeris Ohridi peapiiskopkonna 1767. aastal.

Osmanite riigi milletite süsteem hakkas lagunema 19. sajandil, mil suured piirkonnad iseseisvusid ja mitmed rahvuslikud kirikud kuulutasid end autokefaalseks; Konstantinoopoli kirik aga tunnustas hiljem nende iseseisvumist.
## Vaata ka
*Õigeusu kirik
*Konstantinoopoli Õigeusu Kirik
## Välislingid

*Дмитрий Горевой. Их там нет: почему греки скрывают факт сослужения с ПЦУ? - Lb.ua, 01.08.2019  
*Элладская православная церковь начала общение с ПЦУ - Zn.ua, 19.10.2019
Jan Grabowski

**Jan Grabowski** (sündinud 24. juunil 1962 Varssavis) on Poola ja Kanada ajaloolane, kirjanik ja õppejõud. 

## Karjäär

Jan Grabowski on teaduste doktor, kes töötab Ottawa Ülikool ajalooprofessorina (alates 1993. aastast). Holokaustiuuringute Keskuse kaasasutajaid ja Poola Teaduste Akadeemia filosoofia ja sotsioloogia instituudi liige. Grabowski teadushuvide põhisfäär on holokaust Poolas. On töötanud professorina Prantsusmaa, Iisraeli, Poola ja USA ülikoolides. 

## Uuringud

Valdab vabalt prantsuse, inglise, saksa, poola ja vene keelt, tema artikleid on avaldatud teadusajakirjades inglise, saksa, prantsuse, poola ja heebrea keeles (ivriit). Yad Vashemi rahvusvahelise raamatupreemia (2014) laureaat raamatu "Hunt for the Jews : betrayal and murder in German-occupied Poland" ("Jaht juutidele: reetmine ja tapmine sakslaste poolt okupeeritud Poolas") (2014) eest. Grabowski uuris ka veebis leviva desinformatsiooni mõju holokaustiga seotud avalikule mälule, keskendudes holokausti moonutamise nähtusele.

Jan Grabowski uurimus juhib tähelepanu poolakate osalemisele holokaustis ja nende koostööle sakslastega. Tema uurimus on esile kutsunud Poola natsionalistlikes ringkondades tugeva reaktsiooni, sealhulgas Grabowski ahistamise, mis hõlmas füüsilist vägivalda.

## Viited
Raala

**Raala** (rootsi keeles *Råskog*) on küla Soomes Lõuna-Soome läänis Uusimaa maakonnas Nurmijärvi vallas, Nukari küla lähedal. Küla ehitati Raala mõisa ümber, mis asutati aastal 1643. Küla kõrval on Vantaa jõgi, mida tuntakse Lohenojana Raalas.
Jack Grealish

**Jack Peter Grealish** (sündinud 10. septembril 1995 Birminghamis) on Inglismaa jalgpallur, kes mängib äärepoolkaitsja või ründava poolkaitsjana Premier League'i klubis Manchester City ja Inglismaa jalgpallikoondises.

2001. aastal liitus ta Aston Villa noorteakadeemiaga. Hooajal 2013–14 mängis ta laenul Inglismaa tugevuselt kolmanda liiga klubis Notts County. 2014. aasta mais debüteeris ta Aston Villa põhimeeskonnas ja jäi sinna mitmeks hooajaks. 2016 langes Aston Villa Premier League'ist välja. 2019 märtsis sai Grealish'ist Villa kapten. Grealish'i juhtimisel võitis Villa 10 mängu järjest, tänu millele tõusis Villa tagasi Premier League'i. Samal hooajal valiti Grealish Inglismaa esiliiga hooaja sümboolsesse koosseisu. Hooajal 2019–20 valiti ta Aston Villa hooaja parimaks mängijaks.

2021. aasta augustis sõlmis ta kuueaastase lepingu Manchester Cityga. City maksis tema eest  100 million naela, tehes Grealish'ist ajaloo kõige kallima Inglismaa jalgpalluri.

Ta mängis Iirimaa noortekoondistes, seejärel Inglismaa kuni 21-aastaste koondises. Inglismaa jalgpallikoondises tegi ta debüüdi 8. septembril 2020 UEFA Rahvuste Liiga mängus Taani vastu. 2021. aastal saavutas ta Inglismaa koondisega Euroopa meistrivõistlustel teise koha.

## Välislingid

* Profiil Aston Villa kodulehel
Raivo Murd

**Raivo Murd** (20. detsember 1945 – 17. märts 2019) oli Eesti poliitik, Narva ja Narva-Jõesuu linnapea.

Ta lõpetas 1966. aastal Tallinna Polütehnikumi automaatika ja telemehaanikaaparatuuri tootmise erialal.

## Tööelu
Murd töötas Kohtla-Järve rajooni ALMAVÜ komitee esimehena, Narva-Jõesuu sanatooriumi direktorina ja juhtis ühiskondlikus korras Virumaa Fondi. Samuti tegutses ta tegevdirektorina ettevõttes Tamme Auto (T.R.Tamme Auto OÜ, mille tütarettevõte on OÜ Kiviõli Keemiatööstus).

### Poliitiline tegevus
Eesti Vabariigi Ülemnõukogu valimistel 1990. aastal esitati Raivo Murd kandidaadiks ühemandaadilises Narva valimisringkonnas nr 14 kolhoosidevahelise sanatooriumi Narva-Jõesuu töökollektiivi poolt, kuid ei osutunud valituks.

Aastatel 1993–1998 oli ta Narva linnapea (ajaloolises järjestuses 13.). Tema tagandamist põhjendati linnavolikogus asjaoluga, et Murd oli 1996. aastal garanteerinud 5 miljoni krooni suuruse laenu, mille INKO-Balti pangast võttis Soome firma Lamor, ületades väidetavalt volitusi. 1994–1996 ja 1997–1998 juhtis ta ka Eesti Linnade Liitu. 1996. aasta presidendivalimiste eel peeti Murdu üheks võimalikuks omavalitsuste presidendikandidaadiks.

Aastatel 2007–2013 oli ta Narva-Jõesuu linnavolikogu esimees, 2013–2014 Narva-Jõesuu linnapea ning 2014–2016 taas linnavolikogu esimees.

## Sport
Valgevene NSV meistrivõistlustel sai Murd 4x100 meetri jooksus hõbemedali.

## Tunnustus
* 1997 Valgetähe IV klassi teenetemärk
* 2017 Ida-Virumaa teenetemärk

## Viited

## Välislingid
* Suri endine Narva ja Narva-Jõesuu linnapea Raivo Murd ERR, 17.03.2018
* Erik Kalda Narva volikogu tagandas linnapea Murdi Postimees/Põhjarannik, 23. november 1998
* Rein Sikk Narvat juhivad Anatoli Paal ja Raivo Murd EPL, 30.10.1996
* Narva-Jõesuu Kolhoosidevaheline Sanatoorium 25-aastane (1986) Ringvaade "Nõukogude Eesti" nr 15, 1/4 ("Narva-Jõesuu Kolhoosidevaheline Sanatoorium 25-aastane. Intervjuu sanatooriumi juhataja Raivo Murruga.")
Chris Brunt

**Christopher Brunt** (sündinud 14. detsembril 1984 Belfastis) on Põhja-Iirimaa jalgpallur. Ta on Inglismaa esiliiga klubi West Bromwich Albioni kapten.

Brunt on mitmekülgne mängija, kes mängib põhiliselt vasaku äärepoolkaitsjana, kuid võib mängida ka vasakkaitsja või ründava poolkaitsjana.

2001. aastal liitus ta Middlesbrough' akadeemiaga, kuid klubi põhimeeskonnas mängima ei pääsenud. 2004. aasta märtsis läks ta laenule Inglismaa esiliiga klubisse Sheffield Wednesdaysse, kuid sõlmis pärast hooaja lõppu klubiga püsiva lepingu.

2007. aastast on Brunt mänginud West Bromwich Albionis, sellest üheksa hooaega Inglismaa kõrgliigas. Hooajal 2008–09 valiti ta West Bromwich Albioni hooaja parimaks mängijaks.

Brunt kuulus Põhja-Iirimaa jalgpallikoondisse aastatel 2004–2017 ning lõi 65 mänguga kolm väravat.

## Välislingid

* Profiil West Bromwich Albion F.C. kodulehel
Mason Holgate

**Mason Anthony Holgate** (sündinud 22. oktoobril 1996 Doncasteris) on Inglismaa jalgpallur, kes mängib keskkaitsjana Premier League'i klubis Everton.

Ta alustas klubikarjääri Barnsleys, mille noorteakadeemiaga liitus ta 2005. aastal. Hooajal 2014–15 debüteeris ta klubi põhimeeskonnas Inglismaa tugevuselt kolmandas liigas League One.

2015. aasta augustis sõlmis ta viieaastase lepingu Evertoniga. Klubi põhimeeskonnas debüteeris ta alles järgmisel hooajal 2016–17. 2018. aasta detsembris suundus ta hooaja 2018–19 lõpuni laenule Inglismaa esiliiga klubisse West Bromwich Albion.

## Välislingid

* Profiil Everton FC kodulehel
CL

**CL** võib tähendada järgmist:
*sentiliiter

**Cl** võib tähendada järgmist:
*kloori tähis
CL võib tähendada järgmist:

* Champions League
DR

**DR** võib tähendada järgmist:
*DR (Danmarks Radio), Taani rahvusringhääling
*...

**Dr** võib tähendada järgmist:
*doktor (ka dr)

**dr** võib tähendada järgmist:
*doktor (ka Dr)
FA

**FA** võib tähendada järgmist:
*The Football Association (FA), Inglismaa Jalgpalliliit
*FIDE arbiiter (FA)

**fa** võib tähendada järgmist:
*f (muusika), vastava noodi silpnimetus

**Fa** võib tähendada järgmist:
* Fa (bränd), Saksamaa kosmeetikabränd
GD

**GD** võib tähendada järgmist:
*MB G-klassi diiselmootoriga mudelid

**Gd** võib tähendada järgmist:
*gadoliiniumi tähis
GR

**GR** võib tähendada järgmist:
*...

**gr** võib tähendada järgmist:
*graan, vana inglise massiühik

## Vaata ka
*.gr
Agarija keel

**Agarija keel** on Austroaasia hõimkonda munda keelkonda kuuluv keel.

Agarija keelt kõnelevad agarijad Indias Madhya Pradeshi, Chhattisgarhi ja Uttar Pradeshi osariigis.

Agarija on aglutinatiivne keel.

## Viited

## Välislingid
* http://www.ethnologue.com/language/agi
*http://multitree.org/codes/agi.html
*Meieisapalve agarija keeles
Võimekus (farmakoloogia)

**Võimekus** (inglise *potency*) on ligandi farmakoloogiline omadus tekitada bioloogilises süsteemis funktsionaalset vastust. Võimekus sõltub nii ligandi afiinsusest vastavale retseptorile kui ka retseptor-ligand kompleksi tõhususest aktiveerida edasist signaalirada.
Peipsi Infokeskus

**Peipsi Infokeskus** on mittetulundusühendus, mis edendab kohalikku elu Peipsi järve äärses piirkonnas.

## Välislingid
* Peipsi Infokeskuse koduleht
FR

**FR** võib tähendada järgmist:
*Prantsusmaa

**Fr** võib tähendada järgmist:
*frantsiumi tähis

**fr** võib tähendada järgmist:
*prantsuse keel
GY

**GY** võib tähendada järgmist:
*Gabon Airlinesi IATA-kood

**Gy** või **gy** võib tähendada järgmist:
*grei, neeldumisdoosi mõõtühik
*gy (digraaf)
HF

**HF** võib tähendada järgmist:
*HF, vesinikfluoriidi tähis

**Hf** võib tähendada järgmist:
*hafniumi tähis
HE

**HE** võib tähendada järgmist:
*Hessen, ISO 3166-2 järgi

**He** võib tähendada järgmist:
*heeliumi tähis
II

**II** võib tähendada järgmist:
*teine, järgarv Rooma numbrite süsteemis
*...

**Ii** võib tähendada järgmist:
*Ii vald, Soome vald
MX

**MX** võib tähendada järgmist:
*motokrossi lühend 
*...

**Mx** võib tähendada järgmist:
*maksvell, magnetvoo mõõtühik
LX

**LX** võib tähendada järgmist:
*60, rooma numbrites

**lx** võib tähendada järgmist:
*luks, valgustustiheduse ühik
NB

**NB** võib tähendada järgmist:
***NB**!, *[[nota bene]]* ('pane tähele') lühend

**Nb** võib tähendada järgmist:
*nioobiumi tähis
PT

**PT** võib tähendada järgmist:
*...

**Pt** võib tähendada järgmist:
*plaatina tähis

**pt** võib tähendada:
*pint
*portugali keel

## Vaata ka
* .pt
Mats Kirsel

**Mats Kirsel** (8. veebruar 1841 Laanel küla, Loodi vald, Paistu kihelkond – 18. märts 1907 Jämejala vaimuhaigla) oli Eesti kooliõpetaja ja kirjamees, rahvusliku liikumise tegelane, Viljandi kihelkonnakooli juhataja.

## Elulugu
Mats Kirseli isa, Paistu kiriku vöörmünder Hans Kirsel andis pojale hea hariduse, pannes ta aastateks 1855–1857 õppima Paistu kihelkonnakooli Hans Wühneri käe alla. Ta jäi esialgu Wühneri kõrvale abiõpetajaks ja selle siirdudes 1858. aastal Tarvastuse, sai vahepeal kihelkonnakoolmeistri eksami sooritanud Kirsel tema asemele. Paistus töötas Kirsel mõned talved, siirdudes 1860. aastal õpetajaks vastavatud Viljandi kihelkonnakooli, töötades seal 29 aastat (algul koolmeistrina ja alates 1862. aastast juhatajana). Kirsel viis Viljandi kihelkonnakooli heale tasemele, koolitades nii viiekümnest õpilasest kooliõpetajad.

Kirsel lõi kaasa rahvuslikus liikumises. Ta oli Viljandi "Koidu" seltsi asutajaid ja esimene president, laulujuhataja ja orelimängija. Kirsel oli ka Eesti Kirjameeste Seltsi asutajaliige ja tegev Eesti Aleksandrikoolis. Ta tegi kaastööd Perno Postimehele, Eesti Postimehele ja hiljem Sakalale.

Kirsel oli kõrgelt hinnatud koolimees ja koorijuht, kuid tema 1887. aastal koos kuue ametivennaga koostatud kaebekiri tsaarivalitsuse koolipoliitika vastu viis tema ametist vabastamisele 1890. aastal. Lõpuks tõsteti Kirseli pere ka ametikorterist välja. Kirseli elu läks allamäge, ta hakkas jooma ning lõpetas elupäevad Jämejala hullumajas 1907. aastal. 

## Kirjanduslik tegevus
Mats Kirsel oli viljakas kirjamees, kellelt ilmunud raamatute hulk ulatub neljateistkümneni. Ta alustas oma kirjanduslikku tegevust haledusjuttudega, nagu "Kannatliko Hirlanda luggo", avaldades oma lugude esimese kogumiku 1864. aastal pealkirja "Essimenne Noor juttomees" all. Seejärel keskendus Kirsel saksa rahvakirjanike lugude mugandamisele kohaliku rahva jaoks, avaldades jutustusi võõraste valitsejate võimu all vaevlevate rahvaste ja orjade elust ning võitlusest oma rõhujate vastu. Seda suunda esindavad näiteks jutustused "Orjaelu", "Weodor ja Olga", "Willem Tell", "Peeter Suur ja pärisori. Jut pärisorjade wiletsusest Wenemaal".

## Isiklikku
Tema vennast Hansust sai samuti kihelkonnakooli juhataja.

Mats Kirselil oli abikaasa Marie-Paulinega kuus last: Feliks (1872), Viktor (1876), Hilda (1878), Alfred (1883), Leonhard (1886) ja Herbert (1889).

Tema poja Alfredi tütre Miralda pojad Riho ja Hannes Altrov on tuntud muusikud.

Paistu kihelkonnakoolis õppis Mats Kirsel koos Mihkel Veskega.

## Kirjandus
*Aarne Vinkel. "Mats Kirsel ja rõhumisevastane temaatika eesti rahvaraamatus". Keel ja Kirjandus, 1960, nr 10, lk 605-611
* Hilja Torokoff. "Mats Kirsel ja Viljandi kihelkonnakool". Eesti Pedagoogika ja kool. Nr 47, 1995.

## Välislingid
* "Paistu valla ajaloolisi isikuid: rahvusliku ärkamisaja hariduselu edendaja Mats Kirsel" Maaleht, 22. detsember 2012
Alibaba Group

**Alibaba Group Holding Limited** (hiina 阿里巴巴集团控股有限公司; pinyin Ālǐbābā Jítuán Kònggǔ Yǒuxiàn Gōngsī) on Hiina ettevõte, mis tegutseb e-kaubanduse, jaekaubanduse ja infotehnoloogia valdkondades.

Alibaba asutati 4. aprillil 1999. Ning tegi IPO New Yorgi börsil 19. septembril 2014.

Alibaba on maailma suurim e-kaubandusettevõte, üks suurimaid infotehnoloogiaettevõtteid ning üks suurimaid riskikapitaliettevõtteid. 

## Viited

## Välislingid
* Alibaba Group
Alibaba

**Alibaba** võib tähendada:

* **[[Alibaba.com]]**, Alibaba Group'i B2B-veebipood
* **[[Alibaba Group]]**, Hiina ettevõte

## Vaata ka
* Ali Baba
NY

**NY** võib tähendada järgmist:
*New York

**ny** võib tähendada järgmist:
*njandža keel kood ISO 639-1 järgi
Igor Malašenko

**Igor Jevgenjevitš Malašenko** (vene keeles Игорь Евгеньевич Малашенко; 2. oktoober 1954 Moskva – 25. veebruar 2019 San Roque, Cádizi provints, Hispaania) oli vene telejuht, teleajakirjanik ja poliitkonsultant, telekanali NTV rajajaid.

Ta oli kindralleitnant Jevgeni Malašenko (1924–2017) poeg. 1976. aastal lõpetas ta Lomonossovi-nimelise Moskva Riikliku Ülikooli filosoofiateaduskonna ja 1980. aastal samas aspirantuuri. Kaitses filosoofiakandidaadi väitekirja "Dante Alighieri sotsiaalfilosoofia". Töötas aastatel 1980–1989 NSV Liidu Teaduste Akadeemia USA ja Kanada Instituudis. 1991. aasta aprillist detsembrini oli ta NSV Liidu presidendi Mihhail Gorbatšovi aparaadi konsultant. Seejärel töötas Venemaa riikliku teleraadiokomitee Ostankino juhtkonnas. Aastatel 1993–1997 oli üleriigilise meediakontserni NTV president ja peadirektor.

2000. aastate alguses siirdus Malašenko Ameerika Ühendriikidesse, kus töötas muu hulgas venekeelse rahvusvahelise telekanali RTVI peadirektorina. 2012. aastal naasis Venemaale. 

## Venemaa presidendivalimised
Malašenko võttis osa 1996. aasta Venemaa presidendivalimistel Boriss Jeltsini valimiskampaaniast; tema vastutada olid suhted meediaga. 2017. aasta oktoobris asus Malašenko juhtima Ksenija Sobtšaki valimisstaapi 2018. aasta Venemaa presidendivalimistel (valimised toimusid 2018. aasta märtsis; Sobtšak jäi saadud valijahäälte alusel kaheksa kandidaadi seas neljandaks). 

## Viited

## Välislingid
*Intervjuu Ehho Moskvõ stuudios. YouTube, 20. november 2017 (vene keeles)
Sibi

**Sibi** võib tähendada järgmist:
*sibi (elukutse)
*Sibi (Pakistan), Pakistani linn
*Sibi (perekonnanimi)
Tõnu Tõnso

**Tõnu Tõnso** (sündinud 29. novembril 1959) on eesti matemaatikapedagoog ja kirjastaja.

Ta on lõpetanud 1977. aastal Tallinna 4. Keskkooli ja 1982. aastal Tallinna Pedagoogilise Instituudi matemaatika-füüsikaõpetajana. 

Ta on töötanud aastatel 1982–1987 Aruküla 8-klassilises Koolis ja 1999–2000 Tallinna Prantsuse Lütseumis matemaatikaõpetajana. Alates 1987. aastast on ta töötanud Tallinna Ülikoolis, seejuures alates 2015. aastast digitehnoloogiate instituudis rakendusmatemaatika lektorina.

Ta asutas 1993. aastal kirjastuse Mathema ja on andnud välja kuus matemaatikaõpikut.

Ta on alates 1999. aastast ajakirja Horisont artiklite autoreid.

## Artikleid
* "Vanemad tutvustagu lapsele Interneti ohte". Õpetajate Leht nr 6, 13. veebruar 2009. Lk 5

## Liikmesus
* 1996 – Eesti Matemaatika Selts, sealhulgas ka juhatuse liige

## Tunnustus
* 1999 – Gerhard Rägo nimeline mälestusmedal

## Viited

## Välislingid
* Koduleht
* ETIS
Rannarahva Muuseum

**Rannarahva muuseum** (ka **Viimsi rannarahva muuseum**) on muuseum Harju maakonnas Viimsi vallas Pringi külas. 

Muuseumi omanik on Sihtasutus Rannarahva Muuseum. 

Muuseumi tegevused ja ekspositsioonid on seotud Eesti rannarahva eluga nii minevikus kui ka tänapäeval. Tähtsamate teemade seas on S. Kirovi nimelise näidiskalurikolhoosi ja Põhja-Eesti väikesaartega seotu ning nüüdisaegne kalandus.

Muuseumi juhataja on Marje Kuusmik.

## Viited

## Välislingid
*Koduleht
Eesti karikavõistlused

**Eesti karikavõistlused** on Eestis korraldatavad spordivõistlused (karikavõistlused), kus selgitatakse individuaalselt või meeskondlikult mingi ala parim..

*Eesti karikavõistlused jalgpallis
**Eesti naiste karikavõistlused jalgpallis
*Eesti karikavõistlused jäähokis
*Eesti karikavõistlused korvpallis
*Eesti karikavõistlused käsipallis
*Eesti karikavõistlused võrkpallis
**Eesti naiste karikavõistlused võrkpallis
*Eesti rannajalgpalli karikavõistlused
*Rahvasprindi karikavõistlused
*...

## Vaata ka
*Eesti meistrivõistlused
Eesti folkloristika aastapreemia

**Eesti folkloristika aastapreemia** on Akadeemilise Rahvaluule Seltsi ja Eesti Kultuurkapitali rahvakultuuri sihtkapitali välja antav preemia folkloristile. Preemia eesmärk on tõsta esile preemia saamisele eelnenud aasta jooksul silma paistnud folkloristi tegevust.

Preemiat antakse aastast 2011.

## Laureaadid
*2011 Tiiu Jaago
*2012 Madis Arukask
*2013 Janika Oras
*2014 Eda Kalmre
*2015 Mare Kõiva
*2016 Andreas Kalkun
*2017 Reet Hiiemäe
*2018 Anu Korb
*2019 Ülo Valk
*2020 Piret Voolaid
*2021 Asta Õim
*2022 Mari Sarv
*2023 Anastasiya Astapova
*2024 Taive Särg (pikaaegse kõrgetasemelise ning pühendunud teadustegevuse eest, mis on ühtlasi tugevalt läbi põimunud sooviga harida nii järgmisi teadlaspõlvkondi, ühiskonda üldisemalt kui ka rahvamuusika praktikuid) 
*2025 Marju Kõivupuu (pikaajalise teadusliku tegevuse eest etnoloogia, folkloristika, kultuuriajaloo ja (kultuuri)geograafia vallas)

## Viited
Meteoroloogilised aastaajad

**Meteoroloogilised** ehk **kalendaarsed/kalendrilised aastaajad** on kokkuleppeline aastaaegade jaotus täiskuude kaupa, mida kasutatakse raamatupidamisvõttena aastaaegadest kokkuvõtete tegemiseks, näiteks keskmise temperatuuri arvutamiseks. Inglise keeles kasutatakse väljendit klimaatiliste aastaaegade kohta, mistõttu võidakse vahel tõlkeartiklites kasutada seda terminit valesti.

Põhjapoolkeral arvestatakse meteoroloogilisi aastaaegu järgmiselt:

* kevad: märts, aprill, mai
* suvi: juuni, juuli, august
* sügis: september, oktoober, november
* talv: detsember, jaanuar, veebruar

## Vaata ka

* aastaajad
*klimaatilised aastaajad
*fenoloogilised aastaajad

## Viited
Rabatt

**Rabatt** (saksa keeles *rabatte,* hollandi *rabat*) on pikk kitsas ristkülikukujuline lillepeenar, mis paikneb jalgtee või piirdeaia ääres ning mida kasutatakse dekoratiivse elemendina maastikuarhitektuuris. 
__TOC__

## Kirjeldus
Rabatt on tavaliselt ristkülikukujuline, laiusega 2–3 meetrit ja sisaldab üht või mitut lillesorti. Proportsioonid on reeglina 1:3, seega 50 cm lai rabatt peaks olema vähemalt 150 cm pikk (see reegel kehtib ristkülikukujuliste rabattide puhul).

Jalgtee ääres paiknev rabatt võib olla suvalise pikkuse ja laiusega. Sageli on lillepeenar väga pikk, ulatudes mõnikord 10 meetrini, siis tehakse lillepeenra sisse vahekäigud või istutatakse üksikuid lilli.

Rabatte võib olla kaht tüüpi: ühepoolsed (mitmeastmelised) ja kahepoolsed (üheastmelised ning kaheastmelised).

**Ühepoolsetel rabattidel** on üks ilus vaade ja tavaliselt paigutatakse need seina ja piirdeaia äärde. Tagaplaanil kasvavad kõrged taimed, keskel madalama kõrgusega taimed ja ees pinnakattetaimed (nt dekoratiivne muru). Sel moel moodustub mitmeastmeline rabatt.

**Kahepoolsed rabatid** on igalt poolt vaadeldavad. Tihti istutatakse neid kaunistama pargiteid või alleesid. Kahepoolsel rabatil võivad kõik taimed olla ühekõrgused või siis keskel kõrged taimed ja ääres madalad. 
Rabattides kasutatakse ühe- või mitmeaastaseid taimi. Võib kasutada suvelilli, püsililli või ravimtaimi. Tihti istutatakse lilled (geomeetrilise) mustrina. Viimasel ajal vormistatakse rabatte ka vabastiilis, mis on mustrita ning kuhu istutatakse madalaid põõsaid.

## Viited
Eesti Maastikuarhitektuuri Üliõpilaste Selts

**Eesti Maastikuarhitektuuri Üliõpilaste Selts**, lühend **EMÜS,** (inglise keeles *Estonian Landscape Architecture Student Organisation*, lühend *ELASO*) on 1999. aastal loodud mittetulundusühing. Selts ühendab Eesti maastikuarhitektuuri üliõpilasi, pakkudes võimalust kaasa rääkida oma eriala edendamises ning praktiseerida õpitut väljaspool ülikooli. Selts annab liikmetele kasulikke erialaseid teadmisi ja praktilise töö kogemusi.

## Struktuur
Seltsi juhatus koosneb presidendist, raamatupidajast, asepresidendist, kommunikatsioonijuhist, projektijuhist ja välissekretärist. Kodulehel on ka ülevaade liikmetest ja vilistlastest. Seltsil on olemas oma põhikiri ja kodukord.
## Tegevused

EMÜS korraldab erialaseid ja kooliga seotud üritusi ja konkursse nii oma liikmetele kui ka teistele. Kõikidest seltsi tegevustest annab ülevaate seltsi blogi ning mitmetele üritustele pakub nostalgiatunnet ka galerii.

### Maastikuarhitektuurikuu
Aprill on ülemaailmne maastikuarhitektuurikuu. EMÜS korraldab selle puhul igal aastal aprillikuu üritustesarja. Selle eesmärk on märgata ise ja aidata ümbritsevatel inimestel näha maastikku ning panna mõtlema, mida igaüks saab selle jätkusuutlikuks arenguks teha. 

### ELASA
Euroopa Maastikuarhitektuuri Õpilaste Ühendus (eng. European Landscape Architecture Student Association – ELASA) ühendab Euroopa riikide maastikuarhitektuuri õpilasi. Tavaliselt toimub igal aastal kaks kohtumist eri riikides. Niinimetatud *mini-meeting* leiab aset kevadel ning varieerub pikkuses, osalejate arvus ja tegevustes. Iga-aastane koosolek toimub suvel ja kestab tavaliselt 14 päeva.

## Vaata ka
*Maastikuarhitektuur
*Eesti Maastikuarhitektide Liit
*Maastikuarhitekt

## Viited
Pollar

**Pollar** on post või postipaar ujuvvahendi tekil või kail ujuvvahendi kinnitusotste kinnitamiseks sildumisel.

17. ja 18. sajandil kasutati pollaritena poole või kahe kolmandiku jagu maasse kaevatud vanu suurtükke. Maapealse osa külge sai siduda kinnitusotsad. Selliseid taaskasutatud suurtükke võib leida veel ka tänapäeval. 19. sajandil hakati tootma juba spetsiaalselt selleks otstarbeks valmistatud pollareid, mille kuju oli inspireeritud suurtükkidest. 

Merenduses jagunevad pollarid asukoha järgi kaipollarites ja pardapollariteks. Pollarid on reeglina valmistatud kas metallist (näiteks malmist) või puulaevadel ka puust. Postide arvu järgi eristatakse ühe- ja kahepostilisi pollareid. Väiksematel laevadel kasutatakse ühtlasi ristpollareid ehk piitenge, kus posti (poste) läbib keskelt horisontaalne tala.

## Kasutamine
Kahepostilistele pollaritele ja ka ühepostilisele ristpollarile seotakse kinnitusotsad kaheksatena. Sidumist alustatakse klüüsist või knaabist kaugemale jääva posti või külje poolt. Kahepostilisele ristpollarile kaheksaid sidudes pannakse kinnitusots horisontaaltala otste alt läbi. Pollarile seotud otsaringi või välpa nimetatakse lengiks. 

Merendustraditsioonide kohaselt on taunitud laevas pollaril istumist, võrdsustades seda pootsmanile päheistumisega.

Linnades paigaldatakse pollareid tänavate äärde või sõiduradade vahele liikluse suunamiseks või tõkestamiseks.

## Vaata ka
*Knaap
*Klüüs
*Kiip
*Sildumine
*Peel

## Välislingid

*
WPA

**Wi-Fi Protected Access** (**WPA**), **Wi-Fi Protected Access II** (**WPA2**) ja **Wi-Fi Protected Access 3** (**WPA3**) on turvaprotokollid, mis olid arendatud Wi-Fi Alliance poolt traadita side võrkude turvamiseks. Vajati uusi turvaprotokolle, kuna WEP standardis oli leitud tõsiseid nõrkusi, mis tegi standardi kergesti sissemurtavaks.

## WPA
WPA standard võeti kasutusele 2003. aastal, mis oli mõeldud töötama samas riistvaras, kus oli kasutatud WEP. Uus standard oli palju turvalisem, kuid sellegipoolest sisaldas mõningaid turvanõrkusi, kuna oli osaliselt kasutuses WEP-turvaprotokolli kood.

## WPA2
2004. aastal võeti kasutusele WPA teine versioon – WPA2, mis on siiani kõige turvalisem turvaprotokoll. See ei sisaldanud eelnevates standardites esinenud nõrkusi, kuid vajas töötamiseks uuemat riistvara. Sellegipoolest muutus uus standard kiiresti populaarseks. Alates 2006. aastast peab iga Wi-Fi Alliance WI-FI CERTIFIED toode kasutama WPA2-turvaprotokolli.

## WPA3
Jaanuaris 2018 teatas Wi-Fi Alliance WPA3 loomisest, mis asendaks WPA2-t. Uus standard kasutab 128-bitist krüpteerimist WPA3-Personal režiimis ja *Forward secrecy*. WPA3 standard asendab ka *Pre-Shared Key* vahetuse, mis tagab turvalisema autentimise, nagu on määratletud IEEE 802.11-2016 standardis. Wi-Fi Alliance väidab, et WPA3 vähendab nõrkade paroolide turvalisuse probleeme ja lihtsustab kuvarita seadmete ühendamist kohtvõrguga.

## WPA/WPA2 töörežiimid
WPA/WPA2-l on kolm põhilist töörežiimi:

*WPA-Personal
*WPA-Enterprise
*Wi-Fi Protected Setup (**WPS**)

### WPA-Personal
WPA-Personal kasutab võtit, mida kasutatakse andmete krüpteerimiseks ja dekrüpteerimiseks. Võti saab koosneda kas 64 kuueteistkümnendsüsteemi märgist või 8-63 ASCII tähest. 

### WPA-Enterprise
WPA-Enterprise kasutab ühe võtme asemel RADIUS serverit, mis haldab ühendusi. Selline režiim vajab keerulisemat seadistamist ja seetõttu on kasutusel põhiliselt suuremates ettevõtetes.

### WPS
WPS on 2007. aastal kasutusele võetud alternatiivne viis luua ühendust kohtvõrguga. Selle eesmärgiks on lihtsustada ühendamist kohtvõrguga. Sellegipoolest 2011. aastal avastati nõrkus, mis võimaldab võtit kätte saada ja ei soovitata seda ühendusviisi kasutada.

## WPA/WPA2 kräkkimine
WPA/WPA2 võrkude kräkkimiseks on kaks võimalust. 

* WPS nõrkus
* 4-way *handshake*’i dekrüpteerimine

Esimene võimalus on kasutada WPS nõrkust, kus saab kuni nelja tunniga võrgu kräkitud. Teine võimalus on WPA/WPA2 4-way hanshake’i dekrüpteerimine. Selle kräkkimise kiirus oleneb võtme keerukusest ja kättesaadavast töötlemisvõimsusest. Kräkkimiseks võib minna alates paarist sekundist kuni mitme sajandini, kuna kräkkimise käigus tuleb kontrollida kõik võimalikud võimalused.

## Vaata ka
*Wi-Fi

## Viited
Doonau kanal

**Doonau kanal** (saksa keeles *Donaukanal*) on Doonau jõe haru, mis voolab läbi Viini kesklinna. Algupäraselt oli see Doonau ürgne jõeharu, kuid alates 1598. aastast on seda järk-järgult reguleeritud ja välja kujundatud kanalina.

Kanal on ligikaudu 17,3 kilomeetrit pikk ning moodustab osa Viini linna põhjapiirist. See algab Nussdorfi juures Viini loodeosas, kus see hargneb Doonau peajõest, ning suubub uuesti peajõkke Simmeringi linnaosas linna kaguküljel.

Erinevalt Doonau peajõest kulgeb Doonau kanal otse linna südame lähedal: selle paremkallas piirneb vanalinnaga (Innere Stadt), samas kui vasakkaldal asuvad Leopoldstadt ja Landstraße ringkonnad. Kanalisse suubub ka Viini jõgi (Wienfluss), mis siseneb sellesse linna lõunaosast ning on mõlemalt poolt kivimüüridega kindlustatud.

Doonau kanalisse suubub Viini jõgi (Wienfluss), mis siseneb kanalisse linna lõunaosas ja on mõlemalt poolt müüritisega kindlustatud. 

Tänapäeval on Doonau kanal lisaks veeteele ka populaarne puhke- ja kultuuriala. Selle kallastel kulgevad jalgratta- ja jalgteed, ning eriti suvekuudel on see tuntud oma vabaõhubaaride, tänavakunsti ja kontsertide poolest.

## Vaata ka
*Schwimmtor
*Uus-Doonau

## Viited

## Välislingid
*
Viini jõgi

**Viini jõgi** (saksa keeles **Wienfluss**) on 34 kilomeetrit pikk jõgi Austrias, mis voolab osaliselt läbi riigi pealinna Viini. Ligikaudu 15 kilomeetri ulatuses kulgeb jõgi linna territooriumil.

Jõgi saab alguse Wienerwaldi mäestiku lääneosas Rekawinkeli lähistel ning voolab seejärel idasuunas läbi Viini linna. Viini idapiiril suubub jõgi Doonau kanalisse (Donaukanal), mis on Doonau jõe kanaldatud haru.

Viini jõe paremkaldal asub Schönbrunni palee esine väljak, vasakkaldal jõe suudme piirkonnas paikneb vanalinn (Innere Stadt). Suur osa jõe voolusängist on linna piires kanaliseeritud ja kivimüüridega kindlustatud, et vältida üleujutusi.

Kevadeti võivad Viini jõge siiski tabada üleujutused, eriti lume sulamise ja tugevate sademete ajal. Jõe kallastel kulgevad jalgratta- ja jalakäijate teed, ning see moodustab osa Viini vee- ja kanalisatsioonisüsteemist.

## Viited

## Välislingid
*
Nomina Anatomica Veterinaria

**Nomina Anatomica Veterinaria** (lühend **NAV**) on rahvusvaheline veterinaariaanatoomia nomenklatuur. NAVi koostab asjakohane komitee (*International Committee on Veterinary Gross Anatomical Nomenclature*).

NAV kinnitati 1967 Pariisis.

NAVi trükid:
* Nomina Anatomica Veterinaria (NAV) aastast 1967
* Nomina Anatomica Veterinaria (NAV) 2. trükk aastast 1972
* Nomina Anatomica Veterinaria (NAV) 3. trükk aastast 1983
* Nomina Anatomica Veterinaria (NAV) 4. trükk aastast 1994
* Nomina Anatomica Veterinaria (NAV) 5. trükk, aastast 2005
* Nomina Anatomica Veterinaria (NAV) 5., täiendatud trükk, aastast 2012

NAVi nomenklatuur langeb inimese anatoomiaga suurelt jaolt kokku, nii et vastastikune arusaamine on tagatud, isegi selle hinnaga, et mõned nimetused on vähemõttekad. Näiteks *musculus teres major* (suur ümarlihas) on inimesel küll ümar, teistel imetajatel aga pigem paelakujuline, kuid kannab siiski sama nime. Ainult anatoomilised asenditähistused on NAVis ja Pariisi anatoomianomenklatuuris (PNA) lahknevad. NAVil on veel see eripära, et ta hoidub järjekindlalt eponüümide kasutamisest.

## Vaata ka
*Nomina Anatomica
*Nomina Anatomica Avium
*Nomina Embryologica Veterinaria

## Viited
DeAndre Yedlin

**DeAndre Roselle Yedlin** (sündinud 9. juulil 1993 Seattle'is) on USA jalgpallur, kes mängib paremkaitsjana Major League Socceri klubis Inter Miami ja USA jalgpallikoondises.

Ta alustas klubikarjääri kodulinnas Seattle Soundersis. Major League Socceris (MLS) tegi ta debüüdi 2013. aastal. Samal aastal valiti ta USA aasta parimaks noormängijaks. Aastatel 2013 ja 2014 valiti Yedlin MLS-i tähtede mängule.

2014. aasta augustis sõlmis ta lepingu Inglismaa kõrgliigag klubiga Tottenham Hotspur, kuid tegi klubi põhimeeskonnas vaid ühe mängu, 11. aprillil 2015 liigamängus Aston Villa vastu. Järgmisel hooajal mängis ta laenul Sunderlandis.

2016. aasta augustis sõlmis ta viieaastase lepingu Inglismaa klubiga Newcastle United. Hooajal 2016–17 tuli ta klubiga esiliiga võitjaks ja tõusis kõrgliigasse. Esimese värava Inglismaa kõrgliigas lõi ta 1. septembril 2018 mängus Manchester City vastu.

2021. aasta veebruaris sõlmis ta kahe ja poole aasta pikkuse lepingu Türgi kõrgliigaklubiga Galatasaray. 2022. aasta jaanuaris tema lepingu osapoolte kokkuleppel lõpetati. Järgmisel kuul sõlmis ta nelja-aastase lepingu Inter Miamiga.

USA jalgpallikoondises debüteeris Yedlin 1. veebruaril 2014 sõprusmängus Lõuna-Korea vastu. Ta on kuulunud USA koondisse 2014. aasta maailmameistrivõistlustel, 2015. aasta CONCACAF Gold Cupil ja 2016. aasta Copa América Centenariol.

## Saavutused
;Seattle Sounders
*MLS Supporters' Shield: 2014
*Lamar Hunt U.S. Open Cup: 2014
;Newcastle United
*EFL Championship: 2016–17

## Viited

## Välislingid
Maurizio Sarri

**Maurizio Sarri** (sündinud 10. jaanuaril 1959 Napolis) on Itaalia jalgpallitreener.

Aastatel 2015–2018 töötas Maurizio Sarri Napoli peatreenerina. Seejärel töötas ta 2018–2019 Londoni Chelsea peatreenerina ja võitis klubiga UEFA Euroopa Liiga. Aastatel 2019–2020 oli ta Torino Juventuse peatreener.
Innere Stadt

**Innere Stadt** ('siselinn') on Austria pealinna Viini esimene ringkond. Seda piirab kirdes Doonau kanal ja kagus Viini jõgi. Ringkonnas asub suurem osa UNESCO maailmapärandi nimistusse kantud Viini ajaloolisest keskusest.

## Ajalugu
Enne 19. sajandi keskpaika moodustas peaaegu kogu Viini linna territooriumi praegune Innere Stadt.


Pendl – Bird's-Eye View of Vienna from Getreidemarkt, 1904.jpg|Linnulennuvaade siselinnale (akvarell 1904)
Nuremberg chronicles f 098v99r 1.png|Nürnbergi kroonika puulõige aastast 1493
Wien-1683(1686)-Allen.jpg|Viin 1683. aastal
Wien 1830 Vasquez Innere Stadt.jpg|Innere Stadti kaart (1830)


## Huviväärsused

## Vaata ka
* Viini ringtee
* Innere Stadt (Graz)

## Viited

## Välislingid
Õpipoiss

**Õpipoiss** on mingit ametit praktikas õppiv isik.

Endisajal nimetati õpipoisiks käsitöölist, kes õppis oma ametit meistri juures. Kui meister õpipoissi edutas, siis sai temast sell.

## Viited
Klimaatilised aastaajad

**Klimaatilised aastaajad** on looduskeskkonna klimaatilise komponendi aastase tsükli iseseisvad etapid, mida iseloomustab kliimatekke protsesside ja klimaatiliste nähtuste ühetüübilisus ning ühtne üldsuund. Neid etappe võib kokkuleppeliselt valida igasuguseid. Eestis jagatakse klimaatilisi aastaaegu keskmise õhutemperatuuri ja lumikatte esinemise järgi põhi- ja üleminekuaastaaegadeks. Kokku on Eestis kaheksa klimaatilist aastaaega, kevad, suvi, sügis ja talv ning nii sügise-talve kui ka talve-kevade vahel asuvad kaks üleminekuaastaaega.

## Läved
Eestis kasutatakse aastaaegade vahetegemiseks kolme kokkuleppelist aastaajapiiri:

* vee külmumistemperatuur 0 °C;
* vegetatsioonitemperatuur +5 °C, mis on tähelepanekute alusel leitud piir, kus taimekasv reaalselt alguse saab;
* kokkuleppeline piir, ööpäeva keskmine üle 13 °C.

## Aastaajad

* kevadtalv ehk eelkevad: lume sulamise periood, mis algab päevast, kui saavutavad ülekaalu sulailmad ja lumikatte paksus hakkab vähenema. Märgib ka aega, kui lumi on sulanud, kuid talvised ilmad tulevad ajutiselt tagasi.
* varakevad algab ajast, kui lumi on täielikult sulanud, ja lõpeb taimede vegetatsiooniperioodi algusega
* kevad ehk päriskevad algab taimede vegetatsiooniperioodiga, kui ööpäeva keskmine temperatuur tõuseb üle +5&nbsp;°C
* suvi algab ööpäeva keskmise temperatuuri püsiva tõusmisega üle 13&nbsp;°C
* sügis algab, kui ööpäeva keskmine temperatuur langeb püsivalt alla 13&nbsp;°C, ning lõpeb taimede vegetatsiooniperioodiga
* hilissügis algab, kui ööpäeva keskmine temperatuur langeb püsivalt alla 5&nbsp;°C, mis on ühtlasi taimede vegetatsiooniperioodi lõpp, ning lõpeb esimese ajutise lumikatte tulekuga
* eeltalv algab esimeste külmailmade ja ajutise lumikatte moodustumisega, millega vahelduvad sulailmad, ning lõpeb püsiva lumikatte moodustumisega.
* talv algab püsivate külmade tulekuga ja tavaliselt koos sellega ka püsiva lumikatte tekkimisega.

Klimaatilisi aastaaegu nimetatakse inglise keeles *meteoroloogilisteks*, mistõttu kasutatakse mõnikord tõlkeartiklites mainitud terminit vales tähenduses, kuid eesti keeles tähistavad meteoroloogilised aastaajad hoopis kokkuleppelist aasta jaotust täiskuude kaupa, mille abil on lihtne teha pikaajalist võrdlevat statistikat.

Lisaks klimaatilistele aastaaegadele eristatakse ka fenoloogilisi aastaaegu, kus aastaaegade piirid valitakse looduses esinevate muutuste ehk fenofaaside järgi. Need sündmused on lähedalt seotud ilmastiku muutustega ja käivad sageli klimaatiliste aastaaegadega üht sammu.

## Ajalugu
Klimaatilised aastaajad võeti Eestis kasutusele 1960. aastate alguses, et täpsemalt kirjeldada ilmastiku sesoonseid iseärasusi, kuigi Nõukogude Liidu uurijad olid teinud sellise liigitamise ettepaneku juba varem. Neid aastaaegu on kirjeldatud Eesti NSV agrometeoroloogilises teatmikus (1962), mille autorid on Evald Maanvere ja Ants Raik. Klimaatiliste aastaaegade jaotus on omajagu subjektiivne.

## Vaata ka

* aastaajad
* meteoroloogilised aastaajad
*fenoloogilised aastaajad

## Viited